**NÁRODNÁ RADA SLOVENSKEJ REPUBLIKY**

VI. volebné obdobie

Číslo :

**Návrh zákona**

**z ............ 2012,**

ktorým sa dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov.

**Národná rada Slovenskej republiky sa uzniesla na tomto zákone :**

 **Čl. I**

Zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení zákona č. 453/2003 Z. z., zákona č. 601/2003 Z. z., zákona č. 471/2005 Z. z., zákona č. 676/2006 Z. z., zákona č. 592/2007 Z. z., zákona č. 554/2008 Z. z., zákona č. 571/2009 Z. z. a zákona č. 180/2011 Z.z. sa dopĺňa takto :

V § 3a sa za odsek 2 vkladajú nové odseky 3 a 4, ktoré znejú:

„(3) Nárok na príplatok k príspevku nevzniká oprávnenej osobe podľa § 2 ods. 2
písm. a ) alebo b ), ak táto oprávnená osoba ani druhý rodič dieťaťa

za obdobie posledných troch rokov bezprostredne predchádzajúcich dňu uplatnenia nároku na príplatok k príspevku nepoberala materské alebo obdobnú dávku ako materské v členskom štáte,

za obdobie posledných štyroch rokov bezprostredne predchádzajúcich dňu uplatnenia nároku na príplatok k príspevku pri narodení

nebola nemocensky poistená najmenej 270 dní alebo nebola nemocensky poistená najmenej 180 dní a najmenej 90 dní nevykonávala aktivačnú činnosť podľa osobitného predpisu,5a); do obdobia 270 dní sa započítava aj obdobie prerušenia povinného nemocenského poistenia, ktoré sa započítava na účely materského podľa osobitného predpisu,5b) a obdobie vykonávania zárobkovej činnosti, ktorá zakladá nárok na zdaňovaný príjem zo závislej činnosti, z podnikania a z inej samostatne zárobkovej činnosti,5c) z ktorých nebola povinne nemocensky poistená, alebo

sa nestala absolventom strednej školy alebo vysokej školy, alebo

c) sa sústavne nepripravuje na povolanie štúdiom na vysokej škole, alebo

d) nevykonáva zárobkovú činnosť, ktorá zakladá nárok na zdaňovaný príjem zo závislej činnosti, z podnikania a z inej samostatne zárobkovej činnosti, nevykonáva obdobnú činnosť mimo územia Slovenskej republiky, alebo nečerpá rodičovskú dovolenku; na výkon prác vykonávaných na základe dohôd o prácach vykonávaných mimo pracovného pomeru sa neprihliada.

(4) Ak sa obdobia uvedené v odseku 3 písm. b) prvom bode navzájom kryjú, započítavajú sa len raz. Ustanovenie odseku 3 sa nepoužije, ak oprávnená osoba a druhý rodič dieťaťa sú invalidné s mierou poklesu schopnosti vykonávať zárobkovú činnosť o viac ako 70 %.5d) Ak jedna alebo obe z osôb uvedených v druhej vete sú invalidné, obdobia podľa odseku 3 písm. b) prvého bodu získané oboma osobami uvedenými v druhej vete sa sčítavajú; prvá veta na každú z týchto osôb platí rovnako.“.

Doterajšie odseky 3 až 5 sa označujú ako odseky 5 až 7.

Poznámky pod čiarou k odkazom 5a až 5d znejú:

„5a) § 52 a § 52a zákona č. 5/2004 Z. z. o službách zamestnanosti v znení neskorších predpisov

5b) § 49a zákona č. 461/2003 Z. z. o sociálnom poistení v znení neskorších predpisov.

5c) § 5 a § 6 ods. 1, 2 a 5 zákona č. 595/2003 Z. z. o dani z príjmov v znení neskorších predpisov.

5d) § 71 zákona č. 461/2003 Z. z. v znení neskorších predpisov.“.

Doterajšie odkazy 5a až 5h a poznámky pod čiarou k týmto odkazom sa označujú ako odkazy 5e až 5l a poznámky pod čiarou ako 5e až 5l.

2. Za § 15a sa vkladá nový § 15b, ktorý vrátane nadpisu znie:

„§ 15b

**Prechodné ustanovenie k úpravám účinným od 1. januára 2013**

 Ak sa dieťa narodilo pred 1. januárom 2013, posudzuje sa nárok na príplatok k príspevku podľa zákona účinného v čase narodenia dieťaťa.“.

**Čl. II**

Tento zákon nadobúda účinnosť 1. januára 2013.